cyanic-selkie/wikianc huggingface dataset:
הבצורת בתקופת אחאב
מפגש אליהו ואחאב
באותה עת ה' ציווה את אליהו ללכת להיפגש עם אחאב, כדי להתיר את הגזירה ולהמטיר גשם. אליהו ניצב לפתע בדרכו של עובדיהו, ודרש ממנו לקרוא לאחאב להיפגש איתו. עובדיהו, שהיה צדיק והחביא נביאים מפני איזבל, נבהל מהופעתו של אליהו וחשש שלאחר שילך לקרוא לאחאב אליהו יעלם ועליו ייגזר עונש מוות. לאחר שאליהו נשבע לעובדיהו שיפגש עם אחאב באותו יום, עובדיהו מתרצה וקורא לאחאב. בפגישה בין אליהו לאחאב נחשף הכעס שלהם אחד כלפי השני, ולאחר הוויכוח ביניהם, אליהו דורש מאחאב לקבץ את נביאי האשרה והבעל ואת כל ישראל, לכרמל:
מעמד הר הכרמל
אחאב נענה לדרישת אליהו והקהיל אל הר הכרמל את כל העם ואת הנביאים. אמנם, מסתבר שאף על פי שאליהו דרש את נוכחותם של נביאי הבעל ונביאי האשרה, רק נביאי הבעל הגיעו למעמד. את המעמד פתח אליהו בתוכחה לעם שמאמין בה' ועם זאת עובד עבודה זרה:. לאחר שתיקת העם, מציע אליהו מעין 'תחרות' הקרבת קרבן בינו לבין נביאי הבעל - מי יצליח לגרום לא-להים להוריד אש מהשמים שתאכל את הקרבן. אליהו נתן ל-450 נביאי הבעל קדימות בבחירת הקרבן וזמן רב מהבוקר עד המנחה, אך הם לא הצליחו לגרום לאש לרדת מהשמים. אליהו כינס את העם סביב קרבנו, יצק עליו וסביבו כמות גדולה של מים. אליהו ניגש והתפלל לה' שיוריד אש על קרבנו:.
לאחר תפילתו של אליהו נפלה אש ואכלה את הקרבן יחד עם העצים, המזבח, העפר והמים. כל העם שראו את הנס נפלו על פניהם וקראו:. אליהו מצווה את העם, והוא רודף אחרי נביאי הבעל ותופס אותם, ואליהו שוחט אותם בנחל קישון. לאחר מכן מבשר אליהו לאחאב כי נגמרה הבצורת וצפוי לרדת גשם:.
המתנת אליהו לגשם
לאחר סיום המעמד עלה אליהו לראש הכרמל, והניח פניו בין ברכיו. הוא ביקש מנערו שבע פעמים ללכת להסתכל לכיוון הים ולראות אם יש ענן באופק. לבסוף, הגיע הבשורה על ענן קטן, שהפך במהרה לסערה, ובכך נגמרה הבצורת:
פטריסיה גיחארו
פטריסיה ״פטרי״ גיחרו גוטיירס (בספרדית: Patricia Guijarro Gutiérrez; נולדה ב-17 במאי 1998) היא שחקנית כדורגל ספרדייה המשחקת בעמדת הקשר בקבוצת ברצלונה.
נעוריה ותחילת דרכה
פטרי נולדה במיורקה, בספרד, והחלה לשחק כדורגל בגיל 7 בהשראת אביה.
היא החלה לשחק בקבוצת הבנים אף פי פטרונטו בעיר מגוריה.
בגיל 14 נאלצה לעבור לקבוצת הנוער של קולרנסה מאחר שלא הורשתה לשחק עוד עם הבנים.
היא קודמה לקבוצת הבוגרות בגיל 15 בלבד ובמהלך העונה הרשימה את מאמן ברצלונה חאבי יורנטה שהחתים אותה בברצלונה בסיום העונה.
ברצלונה (2015-)
גיחארו חתמה על חוזה ל3 עונות בברצלונה ביוני 2015
בעונת 18–2017 כבשה את שערה הראשון בליגת האלופות בחצי גמר ליגת האלופות מול אולימפיק ליון.
גיחארו הפסידה את רוב עונת 19–2018 בשל פציעה ונאצלה לעבור בעקבותיה שני ניתוחים ואף הפסידה את גמר ליגת האלופות באותה שנה.
בעונת 21–2020 הייתה לכובשת הראשונה בקלאסיקו נשים לאחר שכבשה מול קבוצת ריאל מדריד. באותה עונה זכתה עם קבוצתה בליגת האלופות לנשים לאחר ניצחון על צ׳לסי 4-0 כאשר במשחק הגמר היא שיחקה בתפקיד בלמית מאחר שחברתה לקבוצה אנדרה פריירה לא יכלה לשחק.
בעונת 2022-23 זכתה עם קבוצתה באליפות ובליגת האלופות לנשים לאחר שכשבשה צמד בניצחון 3-2 בגמר, לאחר שקבוצתה הייתה בפיגור 2-0 ונבחרה למצטיינת במשחק.
נבחרת
לאחר הצלחות רבות בנבחרת הנוער של ספרד ערכה את הופעת הבכורה שלה בנבחרת הבוגרת בגביע אלגארבה ב-2017.
גיחארו שיחקה בכל משחקי ההעפלה לגביע העולם בכדורגל נשים 2019 ואף כבשה שני שערים. שער הבכורה שלה בנבחרת הייתה בדקה ה-91 מול נבחרת סרביה. שחקה לראשונה בטורניר כאשר נכנסה כמחליפה במשחק מול נבחרת גרמניה.
8 ביולי
8 ביולי הוא היום ה-189 בשנה (190 בשנה מעוברת), בשבוע ה-27 בלוח הגרגוריאני. עד לסיום השנה נשארו עוד 176 ימים.
הידרופארק
הידרופארק (באוקראינית: Гідропарк) הוא פארק בקייב, אוקראינה, הממוקם באיים ונציאנסקי ודולובצקי בין דנייפר לתעלת רוסאניבסקה.
בשטח של הידרופארק יש פארק "קייב במיניאטורה", וכן יש מספר רב של מקומות בילוי בהידרופארק - דיסקוטקים, מסעדות וכו'.
בין הבילויים הזמינים: חופים רבים (כולל חוף ילדים, חוף נכים, חוף נודיסטים), השכרת ביתנים ביער על גדות הדנייפר בבסיס ה"בוקסר", השכרת סירות וקטמרנים. טניס שולחן ורגיל, פיינטבול, כדורגל, כדורעף, רוגבי חופים, קפיצות בנג'י, אטרקציות מים, מסעדות, בתי קזינו, דיסקוטקים.
אחד האובייקטים הבולטים של הידרופארק היא עיירת הכושר. היא קיימת בהתנדבות ומתוחזקת במצב תקין כבר כמה עשורים.
יוסי טייב
יוסף (יוסי) טייב (נולד ב-15 בפברואר 1981, י"א באדר ה'תשמ"א) הוא חבר הכנסת מטעם מפלגת ש"ס ויו"ר ועדת החינוך, התרבות והספורט. קודם לכן כיהן כסגן ראש מועצת קריית יערים.
רקע
טייב נולד למשפחה תוניסאית ברובע החמישה-עשר של פריז בצרפת, ובו גדל עד גיל 15 אז עלה לישראל ולמד בישיבת מיר. התגייס לצה"ל ושירת בפלוגת חיל קשר גבעתי. אחרי נישואיו למד בכולל של מוסדות מאור חכמי המערב, ובכולל "דרכי הוראה לרבנים" שהוקם על ידי הרב מרדכי אליהו, בו הוסמך לרבנות.
לאחר נישואיו, יצא לשליחות מטעם הסוכנות היהודית בעיר טולוז בצרפת שם שימש כרב, הקים פרויקטים חינוכיים והשתתף בפרויקט "חינוך יהודי לתפוצות" של הסוכנות היהודית ומשרד החינוך. כשחזר לארץ בשנת 2008 החל לנהל פרויקטים לעולי צרפת בעמותת שלבים בקרן וולפסון עד שנת 2020.
היה סגן ראש מועצת קריית יערים מטעם ש"ס, במסגרת איחוד עם דגל התורה המקומית.
חבר כנסת
החל מבחירות לכנסת העשרים ואחת ועד הבחירות לכנסת העשרים וארבע התמודד מטעם רשימת ש"ס ונחשב נציג עולי צרפת ברשימה. הוצב במקומות 15, 12, 11 ו-10 בהתאמה. נכנס לראשונה לכנסת בכנסת ה-23, כאשר ב-1 ביולי 2020, התפטר יואב בן-צור במסגרת החוק הנורווגי. עם הקמת ממשלת ישראל השלושים ושש הפסיק לכהן כחבר הכנסת, אך נכנס שוב ב-25 בינואר 2022 לאחר פרישת יו"ר המפלגה אריה דרעי במסגרת הסדר טיעון. בבחירות לכנסת העשרים וחמש נותר במקום ה-10 ברשימת ש"ס לכנסת.
חיים אישיים
טייב הוא תושב קריית יערים ואב לשישה.
אצטדיון גביע העולם סיאול
אצטדיון גביע העולם בסיאול (בקוריאנית: 서울월드컵경기장) הוא אצטדיון כדורגל הממוקם בסיאול, בירת קוריאה הדרומית, אשר מכיל 66,704 מקומות ישיבה, דבר ההופך אותו לאצטדיון השני בגודלו במדינה אחרי האצטדיון האולימפי שבעיר.
בנייתו של האצטדיון החלה ב-1998 לכבוד אירוח מונדיאל 2002, ונמשכה כשלוש שנים. האצטדיון אירח שלושה משחקים בטורניר - שני משחקים בשלב הבתים ומשחק אחד משלב חצי הגמר.
בשנת 2004 החלה קבוצת הכדורגל המקומית, סיאול, לעשות באצטדיון שימוש במשחקיה הביתיים.
מונדיאל 2002
משחקי מונדיאל 2002 שנערכו באצטדיון:
רוזובסקי
רוזובסקי הוא שם משפחה.
אנדה (פירושונים)
{{פירושונים|
ראו גם
}}
טים רייס
סר טימותי מיילס בינדון "טים" רייס (באנגלית: Sir Timothy Miles Bindon "Tim" Rice; נולד ב-10 בנובמבר 1944) הוא פזמונאי ומחבר אנגלי, זוכה פרסי אוסקר, גלובוס הזהב, טוני וגראמי. רייס ידוע בעיקר בזכות שיתופי הפעולה שלו עם אנדרו לויד ובר, אשר יחד איתו הוא כתב את יוסף וכתונת הפסים המשגעת, את ישו כוכב עליון ואת אוויטה; עם ביורן אולבאוס ובני אנדרסון מלהקת אבבא, אשר יחד איתם הוא כתב את Chess ושירים נוספים עבור ההעלאה מחדש של המחזמר הקוסם מארץ עוץ בוסט אנד בשנת 2011; ועל עבודתו עבור אולפני וולט דיסני יחד עם אלן מנקן (אלאדין, היפה והחיה, המלך דוד), אלטון ג'ון (מלך האריות, אאידה, הדרך לאל-דוראדו) ואניו מוריקונה.
רייס קיבל תואר אבירות מאליזבת השנייה בעבור שירותיו המוזיקליים. יש לו כוכב בשדרת הכוכבים של הוליווד, הוא צורף להיכל התהילה של הפזמונאים, הוא זוכה פרס Disney Legends, והוא חבר באקדמיה הבריטית של פזמונאים, מלחינים ומחברים.
ראשית חייו
רייס נולד בשרדלוס, בית כפרי אנגלי היסטורי, בקרבת אמרשם, בקינגהאמשייר, בית אשר שימש כבית יולדות במהלך מלחמת העולם השנייה. אביו, יו גורדון רייס, שירת בארמייה השמינית והגיע לדרגת מייג'ור במלחמת העולם השנייה. אמו, ג'ואן אודט (שם משפחתה לפני הנישואין: באוודן), שירתה בחיל העזר האווירי לנשים (WAAF) כמפענחת תצלומים. לאחר המלחמה, הם עבדו בחברה לייצור מטוסים דה הבילנד.
השכלה
רייס התחנך בשלושה בתי-ספר עצמאיים: בית-הספר אלדוויקבארי, בית-הספר סנט אלבנס, ולאנסינג קולג'. הוא סיים לימודי היסטוריה וצרפתית, והחל לעבוד כמתמחה במשרד לעורכי דין בלונדון, לאחר שהחליט שלא להמשיך את לימודיו באוניברסיטה. מאוחר יותר הוא למד בסורבון שבפריז במשך שנה.
קריירה
לאחר שנת לימודים אחת בסורבון, פריז, רייס הצטרף אל EMI Records כמתמחה לניהול, ב-6 ביוני 1966. כאשר נורי פרמור, אחד ממפיקי החברה, עזב על מנת להקים חברה משלו בשנת 1968, רייס הצטרף לחברה כעוזר-מפיק, ועבדה עם, בין יתר, קליף ריצ'רד. רייס שיתף פעולה עם המלחין אנדרו לויד ובר, ויחד איתו כתבו השניים את "יוסף וכתונת הפסים המשגעת", "ישו כוכב עליון", "אוויטה", "Cricket ", ו-"The Likes of Us". לעבור חברת וולט דיסני, רייס שיתף פעולה עם אלן מנקן ואלטון ג'ון, והיה שותף ביצירת הפקות כגון "אלאדין" (זוכה פרסי אוסקר, גלובוס הזהב וגראמי, עבור שיר השנה "A Whole New World") ו-"מלך האריות" זוכה פרסי גלובוס הזהב ואוסקר עבור השיר המקורי הטוב ביותר - "Can You Feel the Love Tonight"). בשנת 1996, שיתוף הפעולה שלו עם ובר על סרט הקולנוע "אוויטה" הביא לזכייתו בפעם השלישית בפרס האוסקר לשיר המקורי הטוב ביותר, עבור "You Must Love Me". רייס שיתף פעולה גם עם ביורן אולבאוס ובני אנדרסון (מלהקת אבבא) במחזמר "Chess ", ועם בשחמט ועם ריק וייקמן על האלבומים "1984" ו-"Cost of Living". רייס הוא חבר באקדמיה הבריטית לפזמונאים, מלחינים וסופרים.
ביחד עם אחיו ג'ו ועם מגישי הרדיו מייק קראו ופול גמבסיני, הוא ייסד את ספר השיאים Guinness Book of British Hit Singles, ושימש כעורכו בשנים 1977–1996. הוא שימש כחבר פאנל אורח בתוכניות הרדיו Just a Minute ו-Trivia Test Match. לעיתים קרובות, רייס מתבדח שהוא מוכר באמריקה בעיקר בגין הופעתו בסרט הקולנוע "רווק פלוס ילד" (2002). הסרט כולל כמה קטעים ממהדורה (אמיתית) של שעשועון הטלוויזיה Countdown, שבו היא שימש כשופט-אורח. בין תחומי העניין האחרים שלו: קריקט (הוא היה הנשיא של MCC בשנת 2002) ומתמטיקה. הוא כתב את ההקדמה לספר Why Do Buses Come In Threes מאת רוב איסטוויי וג'רמי ווינדהאם.
בשנת 1988 הוא הוציא לאור את האוטוביוגרפיה שלו -  Oh What a Circus: The Autobiography of Tim Rice, המתארת את חייו החל מתקופת הילדות ונעוריו ועד לערב הבכורה של הפקת לונדון המקורית של "אוויטה" בשנת 1978. כיום הוא עובד על ספר המשך, המכסה את חייו ואת הקריירה שלו מאז.
בשנת 1994, רייס קיבל תואר אבירות מאת אליזבת השנייה, מלכת הממלכה המאוחדת, עיטור המזכה אותו בתואר "סר טים רייס" או "סר טים", בשנת 1999 הוא נכנס להיכל התהילה Songwriters Hall of Fame ובשנת 2002 הוא נכנס להיכל התהילה של דיסני - Disney Legends.
בשנת 2008, רייס קיבל כוכב על שדרת הכוכבים של הוליווד. הוא כותב מילים לשמונה שירים עבור יצירת הבלט של פיוטר איליץ' צ'ייקובסקי, "מפצח האגוזים". השם הזמני של המופע: "מפצח האגוזים: הסיפור שלא סופר".
ב-2 בדצמבר 2010 רייס נשא נאום באדלייד, במסגרת אירועי Sir Donald Bradman Oration.
בשנת 2011, רייס שב לשתף פעולה עם אנדרו לויד ובר, והשניים כתבו יחד שירים להפקתו החדשה של ובר - "הקוסם מארץ עוץ", שעלתה לראשונה בלונדון, במרץ 2011, באולם הלונדון פלדיום. עם זאת, רייס דחה הצעות נוספות לשתף פעולה שוב עם ובר, בטענת שהשותפות של השניים מיצתה את עצמה, והם "כבר לא רלוונטיים כצוות".
בשנת 2011, רייס לקח חלק בפרויקט של תיאטרון בוש - Sixty-Six Books. במסגרתו, רייס כתב חלק המבוסס על תרגום המלך ג'יימס.
ב-15 וב-22 באוקטובר 2011, רייס שימש כמגיש-אורח בתוכנית הרדיו Sounds of the 60s של ה-BBC, כשהוא מחליף את המגיש הקבוע בריאן מת'יו, שהיה חולה.
חיים אישיים
רייס נישא לג'יין מקינטוש ב-19 באוגוסט 1974, לאחר שפגש בה כאשר עבד ב-Capital London. הנישואים התפרקו בסוף שנות ה-80, לאחר שהצהובונים הבריטיים חשפו כי הוא ניהל רומן עם השחקנית והזמרת איליין פייג'. מאחר שרייס מעולם לא הוציא לפועל את צו הגירושין ביניהם, טכנית, הזוג נשאר נשוי, וג'יין שמרה לעצמה את תואר "הליידי רייס".
ליידי רייס מנהלת את אחוזת משפחת רייס שבדאנדונל, סקוטלנד, 33,000 דונם שטחה, אשר נרכשה על ידי סר טים בשנת 1998 תמורת 2 מיליון ליש"ט. היא זכתה בפרסים עבור עבודות שימור. לזוג שני ילדים, אווה, סופרת וזמרת-יוצרת שירים, ודונלד, במאי קולנוע שגם מסייע להפעלת האחוזה. אווה, שנקראת על שם הדמות הראשית מהמחזמר אוויטה, היא המחברת של הרומן The Lost Art of Keeping Secrets, שהיה מועמד לפרס הספר הבריטי הטוב ביותר של השנה. לסר טים יש בת נוספת בשם זואי, ממערכת היחסים שלו האמנית נל סאלי.
למרות הסתייגותו מהמפלגה השמרנית, רייס הצטרף אל אנדרו לויד ובר, שניהם תומכים ידועים של מרגרט תאצ'ר, בהלווייתה בשנת 2013.
בהתייחסותו לאמונתו הדתית, רייס הצהיר כי "מבחינה טכנית, אני חבר בכנסייה האנגליקנית, ובפועל, זה באמת שום דבר. אני לא עוסק בזה. לא הייתי אומר שאני נוצרי. אין לי דבר נגד [הנצרות]". לעומת זאת, הוא הצהיר כי הוא עיבד את הסיפורים המקראיים אודות יוסף וישו למחזות זמר (יוסף וכתונת הפסים המשגעת ו-ישו כוכב עליון, בהתאמה), כי "תמיד העדפתי לקחת סיפור אמיתי, על פני סיפור בדוי".
בספטמבר 1981, רייס, יחד עם קולין ווב ומייקל פרקינסון, הקים את Pavilion Books, חברה להוצאת ספרים, עם דגש על הוצאה לאור של ספרי מוזיקה ואמנויות. הוא החזיק בחברה זו עד שנת 1997.
רייס היא פטרון של בית הספר לדרמה The Associated Studios הממוקם בלונדון.
על פי רשימת 1,000 המשפחות העשירות ביותר בבריטניה של הסאנדיי טיימס, הונו של רייס נאמד בכ-149 מיליון ליש"ט, נכון לשנת 2013.
הר מקמהון
{{פירושונים|
אוסטרליה
}}
Genie Gets Her Wish
Genie Gets Her Wish (השדה מקבלת את משאלתה) הוא אלבום DVD של הזמרת כריסטינה אגילרה, אשר יצא ב-14 בדצמבר 1999 ומכיל הופעות חיות לשירים שלה כולל קטעי מאחורי הקלעים וגרסאות מחודשות. האלבום זכה להצלחה כאשר הגיע למעמד פלטינה בארצות הברית ולמקום ה-7 בשוודיה.
במהלך ריאיון עם MTV סיפרה הזמרת על העבודה על האלבום כאשר אמרה: "זה יהיה מעניין להראות כל מיני צדדים שבי. כי כשאתם רואים אותי על הבמה אתם אומרים 'אוקיי כריסטינה אגילרה על הבמה', אבל אז מה קורה אחריי שהמצלמות כבות? היא הולכת הביתה, מורידה את האיפור שלה ומתכוננת להיכנס למיטה? אבל אתם יודעים מה קורה אחריי שכל המעריצים הולכים והיא מסיימת להיפגש איתם? מה היא אוהבת? אני באמת אדם שונה מאיך שאני נראית בציבור. אני מאוד מאוד מופנמת."
עונת 1988/1989 בלה ליגה
עונת 1988/1989 הייתה העונה ה-58 של לה ליגה שהיא הליגה הספרדית הבכירה בכדורגל. העונה החלה ב-3 בספטמבר 1988 והסתיימה ב-25 ביוני 1989.
הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה.
מליגת המשנה עלו ריאל אוביידו, אלצ'ה, ומאלגה.
ריאל מדריד זכתה בתואר וזאת בפעם ה-24 בתולדות המועדון וזאת הייתה הזכייה הרביעית ברציפות. היא הצליחה לזכות בסופר קאפ הספרדי תוך ניצחון על ברצלונה בסיכום מפגש כפול - 2:0, 1:2. זאת בפעם השנייה ברציפות.
אלצ'ה וריאל מורסיה ירדו לליגת המשנה בסוף העונה. ריאל בטיס ואספניול השתתפו במשחקי המבחן וירדו ליגה.
כדורגלנים מצטיינים
"פרס פיצ'צ'י" למלך השערים של העונה הוענק: בלטזר, אתלטיקו מדריד, שכבש 35 שערים ב-36 משחקים.
"פרס זאמורה" לשוער הטוב ביותר הוענק: חוסה מנואל אוצ'וטורנה, ולנסיה, שספג 25 שערים ב-37 משחקים.
פרס דון בלון הוענק על ידי העיתון דון בלון:
Thinking About It (Let It Go)
הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-27 ביולי 2015, כסינגל השלישי מתוך אלבומו השלישי של גושן "דברי איתי יותר", על ידי חברת התקליטים סוני מיוזיק אנטרטיינמנט.
רקע וכתיבה
השיר זכה להצלחה רבה בישראל ומסביב לעולם, בכך שזכה במעמד זהב בנורווגיה, שוודיה ודנמרק ובמעמד פלטינה בהולנד. כמו כן, הגיע השיר לצמרת המצעד הישראלי של מדיה פורסט ואף הופיע במצעדים בארצות שונות.
וידאו קליפ
הווידאו קליפ הנלווה לשיר הועלה לערוץ ה-Vevo של נתן גושן ב-13 במאי 2016.
נכון לינואר 2023, מונה הצפיות של הקליפ עומד על כ-12 מיליון.
פקארי ענק
פקארי ענק (שם מדעי: Pecari maximus) הוא מין חדש של פקארי, דמוי חזיר אמריקאי, החי באמריקה הדרומית. הוא התגלה בטבע בברזיל בשנת 2007, וידוע עליו מעט מאוד. הוא שייך לסוג פקארי וקרוב משפחתו של המין פקארי מגוון (הנקרא גם פקארי הצווארון). הוא נפוץ במרבית אמריקה המרכזית והדרומית.
טווח המחיה שלו נע באזור יער האמזונאס, באזור הנהרות טפז'וס ומדיירה, בפארק הלאומי מאדידי וכן בצפון בוליביה. הוא חי בזוגות או בלהקות קטנות, בניגוד לשאר הפקאריים.
אורכו הממוצע 37–120 ס"מ ומשקלו 40–50 ק"ג. יש לו רגליים גדולות וארוכות, אך פרוותו קצרה יותר וצבעה חיוור ובהיר יותר מקרובו. תכונותיו האחרות דומות לאלו של פקארי הצווארון.
לא ידוע מה מצב השימור שלו בטבע, אך מעריכים שהציד והפגיעה בבתי הגידול משפיעים עליו.
8 Days of Christmas
(בעברית: שמונה ימים של חג מולד) הוא אלבום האולפן הרביעי ואלבום חג המולד הראשון של להקת הבנות האמריקאית, דסטיניז צ'יילד. האלבום יצא לאור ב-30 באוקטובר 2001 על ידי חברת התקליטים קולומביה רקורדס.
רקע
האלבום מכיל ברובו גרסאות כיסוי לשירי חג מולד מקוריים אך מכיל בתוכו גם מספר שירים מקוריים אשר מכילים ביטים של אפ-טמפו בסגנון R&B עכשווי. האלבום הוקלט במהלך קיץ 2001 בארצות הברית אך אחת מחברות הלהקה, קלי רולנד, אמרה כי חלק מהאלבום גם הוקלט ביפן במהלך סיבוב הופעות שלהן.
בנוסף ביונסה הצהירה כי השירים לאלבום נכתבו שנתיים קודם לכן לאחר שהן הלכו לאולפן לעשות שירים עבור חג המולד ומכאן עלה להן גם הרעיון להכין אלבום.
ג'בארי סמית' ג'וניור
ג'בארי סמית' ג'וניור (באנגלית: Jabari Smith Jr.; נולד ב-13 במאי 2003) הוא כדורסלן אמריקאי המשחק בעמדת הפאוור פורוורד ביוסטון רוקטס.
קריירה
סמית' ג'וניור העמיד ממוצעים של 24.5 נקודות, 10.8 ריבאונדים ו-2.8 חסימות למשחק בעונתו הראשונה בתיכון. בעונתו השנייה העמיד ממוצעים של 24 נקודות, 10 ריבאונדים, שלוש חטיפות ושלוש חסימות למשחק.
באוקטובר 2020 בחר לשחק עבור קבוצת הכדורסל של אוניברסיטת אובורן. ב-16 בפברואר 2022 רשם שיא עונתי כשקלע 31 נקודות בניצחון 94–80 על ונדרבילט. בעונתו הראשונה והיחידה באוניברסיטה הוא העמיד ממוצעים של 16.9 נקודות, 7.4 ריבאונדים ושני אסיסטים למשחק. ב-5 באפריל 2022 הכריז על מועמדותו לקראת דראפט 2022 ב-NBA, ועל פי מספר פרשנים היה המועמד המוביל לבחירה הראשונה בדראפט.
בדראפט נבחר סמית' ג'וניור בבחירה השלישית על ידי יוסטון רוקטס. הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר רשם 10 נקודות, שבעה ריבאונדים, שלושה אסיסטים וחטיפה בהפסד 91–77 לאורלנדו מג'יק.
הר מקמהון (אנטארקטיקה)
הר מקמהון (באנגלית: Mount McMahon) הוא הר ברכס אראמיס בהרי הנסיך צ'ארלס, באדמת מק. רוברטסון שבאנטארקטיקה.
ההר ממוקם 9 קילומטרים מערבית להר בושר.
גילוי ומיפוי ההר
ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.
מקור השם
ההר נקרא על שמו של ר. מקמהון (R. McMahon), מפקוד תחנת מוסון בשנת 1963.
אמונת המתנקש (סרט)
אמונת המתנקש (באנגלית: Assassin's Creed) הוא סרט פעולה שיצא לאקרנים ב-21 בדצמבר 2016. הסרט מבוסס על סדרת המשחקים המצליחה באותו שם. במאי הסרט הוא ג'סטין קורזל ומככב בו מייקל פסבנדר.
נכון ליולי 2019, הסרט הרוויח 240,942,515 דולר מול תקציב של 125 מיליון דולר.
עלילה
קלום לינץ' (מייקל פסבנדר) מגלה שהוא כלוא במוסד סגור לאחר שכביכול הוצא להורג על מעשה רצח שביצע, קלום מגלה כי אחד מאבות אבותיו אגילאר היה מתנקש והאדם האחרון שבא במגע עם תפוח העדן, על פי האגדה בתפוח אמורה להיות התרופה לאלימות. לאורך הסרט קלום מתחבר יותר ויותר לאגילאר עד שפורץ מרד אסירים הוא ועוד 3 מחבריו בורחים על מנת להשיג בחזרה את תפוח העדן.
הפקה
סרט לייב-אקשן המבוסס על סדרת המשחקים מתוכנן לצאת בשנת 2016 בהפקה משותפת עם חברת יוביסופט שתכננה להפיקו כבר באוקטובר 2011 ועלילתו תוכננה לתקופת האינקוויזיציה הספרדית. יחד עם אולפני סוני יוביסופט החלה במגעים מתקדמים להפקת הסרט וביולי 2012 הוכרז מייקל פסבנדר ככוכב הסרט והוא שותף בהפקה כמפיק. באוקטובר 2012 סוני פרשה מההפקה ובמקומה נכנסו אולפני פוקס המאה ה-20 ו-New Regency. בינואר 2013 נשכר מייקל לסלי כתסריטאי יחד עם סקוט פרנק, אדם קופר, וביל קולייג'. בסוף אפריל 2014 נשכר ג'סטין קורזל לתפקיד במאי הסרט. באוגוסט 2015 נודע כי מייקל פסבנדר יגלם את קלום לינץ', צאצאו של המתנקש, אגילאר, שהוא מתנקש מתקופת המאה ה-15.
צילומים
צילומי הסרט החלו בלונדון ב-31 באוגוסט 2015 ונמשכו עד 16 בינואר 2016 וכללו אתרי צילום במלטה ובספרד.
יוליה מלצר
ביוגרפיה
מקובל שסטלין הורה על כליאת כלתו בכלא לוביאנקה במשך שנות שביו של בעלה, בנו של סטלין, במחנה הריכוז הגרמני זקסנהאוזן עד שהתאבד (1941–1943).
יוליה מלצר נפטרה ממחלת הסרטן בשנת 1968.
חוף שקלטון
חוף שקלטון (באנגלית: Shackleton Coast) הוא חלק מחוף שטח חסות רוס, שבאנטארקטיקה.
החוף מצוי מצידו המערבי של מדף הקרח רוס - באזור שבין כף סלבורן ופסגת איירדרופ, בצידו המזרחי של קרחון בירדמור. הר צי'וורס בגובה של 1765 מ' ופסגת סטורם בגובה של מעל 3 ק"מ ממקומים באזור.
מקור השם
שמו של החוף ניתן לו בשנת 1961 על ידי ועדת השמות האנטארקטית של ניו זילנד.
החוף נקרא על שמו של סר ארנסט שקלטון, שבשנים 1901–1903 היה אחד המשתתפים במשלחת סקוט לכיבוש הקוטב הדרומי. לאחר מכן הוביל שלוש משלחות חקר לאנטארקטיקה ובהן משלחת נמרוד (בין השנים 1907–1909). שקלטון גילה את האזור שבין מפרצון שקלטון לקרחון בירדמור, וכן גילה את המסלול הנוח ביותר להגיע אל הקוטב הדרומי, אך בשל מחסור באספקה הגיע למרחק של 180 קילומטרים מהקוטב.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 162, 427, 709
פאני קונטי
פאני קונטי  (במקור פרנציסקה סטוהל, בהונגרית: Konti Fáni; פשט, 1842 – בודפשט, 19 באוקטובר 1908) הייתה זמרת אופרה (אלט), יהודייה-הונגרייה (לאחר שהתגיירה), אשתו של בני דלנוקי. שניהם היו בין הזמרים המייסדים של בית האופרה המלכותית ההונגרית ב-1984 (שמה היום בית האופרה של בודפשט). בנם היה ד"ר ויקטור דלנוקי, זמר אופרה גם הוא (בריטון) וכן במאי ורופא שיניים.
ביוגרפיה
פרנציסקה סטוהל נולדה במשפחה לא יהודית (והתגיירה) כבתם של מוזיקאי התיאטרון יאנוש סטוהל ושל מריה ארבס. היא הופיעה לראשונה בקולוז'וואר ב-1860, ולאחר מכן ב-18 בנובמבר 1862 אצל יוז'ף סאבו בארד. הקהל בערי השדה הגדולות אהב במיוחד את קול האלט שלה והיא זכתה להצלחה גדולה ולהזמנות מרובות. היא גם שיחקה ושרה בדברצן, קאשה, אוראדיה, שופרון, פץ' וסובוטיצה. (כל הערים השתייכו אז לממלכת הונגריה - היום הן בסלובקיה, סרביה, רומניה והונגריה) בלהקת התיאטרון בארד היא התגיירה כדי להינשא לבני דלנוקי היהודי. משנת 1866 הופיעה עם בעלה, בני דלנוקי. מנובמבר 1884, כדי לשיר עם בעלה, היא החלה לעבוד כזמרת במקהילת בית האופרה של בודפשט (והייתה בין מייסדי בית האופרה) וויתרה על קריירה עצמאית כזמרת עד לפרישתה כעבור כמה שנים. היא פרשה לגמלאות ב-1891 ומתה בבודפשט עקב טרשת עורקים.
גלינה ויינגרטן
גלינה ויינגרטן (ברוסית: Галина Вайнгартен; נולדה בשנת 1953) היא אתלטית עבר יהודיה - סובייטית, זוכת מדליית ארד באליפות אירופה הראשונה באתלטיקה לנוער (1970) בריצת 800 מטר.
ביוגרפיה
באליפות אירופה באתלטיקה הראשונה לנוער (מתחת לגיל 20) שנערכה בפריז, צרפת ב-13 בספטמבר 1970 זכתה ויינגרטן במדליית ארד בריצת 800 מטר בתוצאה של 2:06.45 דקות, אחרי וולטרוד שטרוצר ממזרח גרמניה (2:05.29 דקות) וזילביה שנק ממערב גרמניה (2:05.30 דקות).
חייה האישיים
בתה של גלינה היא אירינה ויינגרטן, אלופה ושיאנית ישראל בריצות למרחקים בינוניים.
פסק דין ס.א.ס נגד צרפת
'''ס.א.ס. נ' צרפת''' הוא פסק דין של בית הדין האירופי לזכויות אדם מ-2014 בו נקבע שהאיסור הצרפתי על כיסוי פנים במקומות ציבוריים לא הפר את האמנה האירופית לזכויות אדם (ECHR) בנוגע לזכות לפרטיות, חופש הדת או כל זכות אחר. ההחלטה התקבלה ברוב של חמש עשרה מול שניים.
החקיקה הצרפתית
ביוני 2009, הפרלמנט הצרפתי התחילו לחקור את לבישת הרעלה השלמה אשר נהוג אצל נשים מסוימות ממדינות איסלאמיות. הרעלה השלמה גם מוכרת בשם בורקה והיא פיסת בד אחת שמחסה את כל חלקי הגוף כולל את הפנים של הלובשת. המחקר הסתיים בינואר 2010 ועל פיו, היו בערך 1,900 נשיים בצרפת אשר הסתובבו עם רעלה שלמה אשר מכסה את כל גופם. על פי המחקרת כמעט ולא היו נשים שלבשו את הבורקה בצרפת בשנת 2000. מחברי המחקר טענו שלבישת הרעלה השלמה מתנגדת לערכים של הרפובליקה הצרפתית, חירות, שוויון ואחווה (Liberté, égalité, fraternité). כלומר, לבישת הבורקה מוכרת כסימן של הכנעה שמתנגדת לערכים של חירות ושוויון מגדרי ועוד, לבישת הבורקה מהווה מכשול להתקשרויות חברתיות יומיומיות ועובדה זו פוגעת בערך של אחווה. בנוסף, המקר טען שלבישת הרעלה השלמה מתנגד לעקרון הצרפתי של "חיים משותפים" (le vivre ensemble). המחקר גם הציע מספר הצעות להתנגדות ללבישת הבורקה אך לא אסר על זה לחלוטין.
בינואר 2010, הוועדה המייעצת הלאומית בנושא זכויות אדם (CNCDH) יצאו בהתגדות נגד איסור לבישת הרעלה השלמה בטענה שעקרונות החילוניות לא מהוות סיבה מספיק טובה לאיסור מוחלט. בנוסף, הוועדה טענה שאיסור מוחלט יכול לגרום להכפשת מוסלמים בכללי ועשוי לעשות את חיי היומיום של נשים מוסלמיות, אשר לובשות את הרעלה השלמה, יותר קשים.
ב-29 בינואר 2010, ראש הממשלה דאז, פרנסואה פיון, חייב את מועצת המדינה לבדוק את ההשלכות המשפטיות של איסור לבישת הרעלה השלמה כפרט וכיסוי פנים במקומות ציבוריים ככלל. מועצת המדינה הציגה את מחקרה במרץ 2010 ובו טענה שהיא ממליצה לא לחוקק חוק שמטרתו לאסור על לבישת רעלות דתיות. בנוסף, מועצת המדינה טענה שאיסור על כיסוי הפנים במקומות ציבוריים צריך להיות מסיבות זיהוי אנשים על רקע ביטחוני. מנגד, הממשלה החליטה שאיסור חלקי או מוגבל על לבישת רעלה שלמה לא יממש את תכלית האיסור ולכן הציעו חוק במאי 2010 אשר "אוסר את כיסוי הפנים במקומות ציבוריים". הצעת חוק זו רלוונטית לכל סוגי כיסוי פנים במקומות ציבוריים ולא רק אסר על לבישת הרעלה השלמה. החוק אומץ באספה הלאומית ביולי 2010 ובסנאט הצרפתי בספטמבר 2010. הוועדה החוקתית בחנה את החוק והחליטה שהחוק לא נוגד את החוקה הצרפתית, והחוק אומץ סופית ב-11 באוקטובר 2010. (Loi n° 2010-1192 du 11 Octobre 2010 interdisant la dissimulation du visage dans l'espace public).
החוק אוסר על כיסוי הפנים במקומות ציבוריים באופן כללי, אבל ההבנה הרחבה של הציבור הייתה שהחוק הוכוון למטרת איסור על לבישת הבורקה או ניקאב, פרטי לבוש מפיסת בד אחת אשר מחסים את כלל חלקי הגוף של הלובש. לרוב, נשים מוסלמיות ממדינות איסלאמיות מסוימות נוהגות ללבוש בורקה או ניקאב.
הוראות החוק העיקריות:
התביעה בבית הדין האירופי
טענותיה המקדמיות של ממשלת צרפת היו שס.א.ס. לא תוכל להיחשב כ'קורבן' כמשמעותו בסעיף 34 של האמנה האירופית לזכויות אדם, אשר לפיו כל אדם הטוען כי הוא קורבן להפרה של האמנה, הוא בעל זכות עמידה להגיש בקשה לבית הדין. זאת ועוד, פרקליטי הממשלה העלו את השאלה עד כמה מהותית הייתה חבישת הרעלה השלמה לפולחנה הדתי של ס.א.ס, בהתחשב בכך שהיא חבשה את הרעלה הנידונה רק בחלק מהאירועים בה היא השתתפה. כמו כן, הדגישו הפרקליטים במאמר מוסגר כי ס.א.ס. מעולם לא נעצרה על ידי המשטרה הצרפתית. בתגובה לטענות אלו, ס.א.ס. טענה שהיא קורבן, ושכמוסלמית אדוקה האפשרות לחבוש רעלה מלאה היא חשובה ומהותית לה.
במרץ 2013, במקרה שונה אשר עסק בערעור על החלטה לחייב אישה לעבור "קורס אזרחות" בעקבות לבישת רעלה שלמה, בית המשפט הצרפתי לערעורים החליט שהחוק לא עבר את האמנה האירופית לזכויות אדם ולא קיבל את הערעור.
מסמכי עמדה ותגובות שונות הוגשו על ידי הארגונים אמנסטי אינטרנשיונל (Amnesty International), ליברטי (Liberty), אופן סוסייאטי ג'אסטיס אינישיאטיב (Open Society Justice Initiative), ארטיקל 19 (ARTICLE 19) ומחלקת זכויות האדם של אוניברסיטת גנט שבבלגיה בנוסף לממשלה הבלגית.
פסק הדין
בית הדין האירופי לזכויות אדם דחה את עמדת צרפת שהאיסור מקובל על רקע שוויון מגדרי או על בסיס הגנה על כבוד האדם אבל בית הדין קיבלה את טענת צרפת שהאיסור נחוץ מסיבת "חיים משותפים והרמוניים של החברה" אשר מעוגן בחוק. בית הדין ציין שיש למדינות הרבה חופש פעולה במקרים כאלו.בית הדין קבע כי בעוד שההגנה מכוח סעיף 9 על חופש דת מחייבת רמה מסוימת של רצינות ולכידות משפטית, מדינה לא יכולה לקבוע אילו מנהגים דתיים חשובים ואילו אינם חשובים לאדם דתי כלשהו. כמו כן, בית הדין בהחלטתו הדגיש כי ביטוי מסוים של דת אין מן הכרח שיהיה תחת הגדרה של חובה דתית כדי להיות מוגן. בית הדין המשיך וקבע שאדם יכול להיחשב כקורבן במקרה בו הוא צריך לשנות את התנהגותו כדי להימנע מסכנת העמדה לדין, או לחלופין הוא שייך לקבוצה מסוימת שמושפעת באופן ישיר, בכוח או בפועל, מהחוק ומגורמי האכיפה. אי לכך ובהתאם להגדרה זו, בית הדין קבע שיש לקבל טענתה של ס.א.ס. בדבר היותה קורבן.
בעוד שבית הדין מצא שטענת ס.א.ס הייתה לגיטימית אפילו לא הייתה תלויה סנקציה כלשהי כנגדה מצד הרשויות הצרפתיות, הוא דחה את טענת ממשלת צרפת כי יש לדחות את התיק עקב אי מיצוי של סעדים פנים מדינתיים. בית הדין ציין כי היפוך ההחלטה על ידי הערכאה הגבוהה יותר, אשרר את הרעיון שהחוק לא מפר את האמנה האירופית לזכויות אדם במקרה אחר של שנת 2013. הטענות של ס.א.ס לפיהן החוק שחוקק מפר את האיסור על עינויים או על טיפול משפיל לפי סעיף 3 של האמנה; ומפר את הזכות להתאגדות לפי סעיף 11, נדחו על ידי בית הדין שכן טענות אלו לא קבילות בהתאם סעיף 35 לאמנה. לבסוף, דבריה של ס.א.ס. בדבר פגיעה בפרטיות לפי סעיף 8, פגיעה בחופש דת לפי סעיף 9 ופגיעה בחופש הביטוי שלה לפי סעיף 10 הוכרזו קבילים על ידי בית הדין.
סעיפי האמנה הרלוונטיים
בית הדין האירופי לזכויות אדם התייחס בו זמנית לתלונות ביחס לסעיף 8 בנוגע לזכות לפרטיות וגם ביחס לסעיף 9 הנוגע בזכות לחופש הדת. הם מצאו כי האיסור להסתיר פנים באופן מלא מהווה הפרה לשתי הזכויות אך הדגש העיקרי של בית הדין היה על סעיף 9 בעקבות הפגיעה בחופש הדת.
לאחר שבית הדין קבע שהחוק פוגע בזכויות הוא ניגש לבחון אם ההפרה יכולה להיות לגיטימית בהתבססות על החלק השני של סעיף 9 אשר מציין כי שהזכות לחופש הדת יכול להיות מוגבל על ידי מחוקקי המדינה כפי שהסעיף מציין, "הגבלות מסוג זה, אשר מעוגנות בחוק, נחוצים בחברה דמוקרטית בשל החובה לדאוג לביטחון הציבור, שלום הציבור, רפואה או מוסר, או בשם ההגנה על זכויותיהם של אחרים".
בית הדין לא קיבל את טענת ממשלת צרפת כי האיסור על שימוש בכיסוי מלא לפנים היה נחוץ לשם ביטחון הציבור שכן לדעת בית הדין הממשלה יכלה להגן על ביטחון הציבור בעזרת הגבלות יותר מתונות אשר בית הדין כבר יישם בעבר כמו, החובה לגלות פנים למטרות זיהוי בנסיבות מסוימות.
ממשלת צרפת טענה כי האיסור נועד לטובת "הגנה על זכויותיהם ובחירותיהם של הכלל" בהסתמכות על הפסקה השנייה בסעיפים 8 ו-9. היא טענה כי זהו הכרחי על מנת "להבטיח את הגנה מינימלית על ערכי הבסיס של חברה דמוקרטית פלורליסטית". ממשלת צרפת ציינה שהערכים הבסיסיים שעומדים על הפרק הם שוויון מגדרי, חירות וכבוד לדרישות הנורמטיביות הבסיסיות של החברה הצרפתית.
בית הדין טען כי "כבוד לשוויון מגדרי" והזכות "לכבוד האדם" אינם חוסים תחת "ההגנה על זכיותיהם וחירות של הציבור". ביחס לטענה של פגיעה בשוויון מגדרי קבע בית הדין כי קיים פרדוקס בהגנה על נשים דרך הגבלתן במעשה שהוא ייחודי לנשים כגון לבישת רעלה שלמה כמו במקרה זה.
לעומת זאת בית הדין מצא כי הגנה על דרישות הנורמאטיביות המינימליות בחברה יכולה, בנסיבות מסוימות, להיחשב כהגנה על זכויותיהם ובחירותיהם של אחרים. בוא כתב כך "בית הדין מתחשב בעמדת הממשלה לפיו לפנים יש תפקיד חשוב באינטראקציה חברתית. על כן אנו מקבלים את העובדה כי הסתרת הפנים מהווה הפרה של זכותן של אנשים לחיות במרחב אנושי משותף אשר נוח יותר לכולם. עם זאת קיים פוטנציאל בשימוש לא ראויה במושג 'חיים משותפים' (le vivre ensemble) ויש להיזהר שהרעיון לא יכשיר החלטות פוגעניות בלתי זהירות על ההחלטות בנושא זה צריכות להתקבל בזהירות רבה".
ביחס לדיון על מידתיות האיסור, בית הדין הדגיש כי לאיסור יש השלכות קשות על נשים שרוצות ללבוש רעלה מלאה, מכיוון שהאיסור מגביל את חירות הפרט להביע את אמונתו וייתכן שנשים אשר נפגעות, יבדלו עצמם מהחברה כדי להקפיד על לבישת הרעלה השלמה. בית הדין גם ציין את המתח העצום שיצר האיסור וכתגובה לכך גורמים רבים ששואפים להגן על זכויות אדם הביעו את התנגדותם ואת חששותיהם לכך שבחוק ישנן מטרות אסלאמופוביות.
מנגד, בית הדין הדגיש את טענת הממשלה הצרפתית שאיסור לבישת רעלה מלאה אינו עולה בקנה אחד עם אורח החיים הצרפתי. בית הדין כתב, "מנקודת מבט זו, המדינה מבקשת להגן על עקרון האינטראקציה הבסיסית בין פרטים שלשיטתו חיוניים לביטוי לא רק של פלורליזם אלא גם של סובלנות ופתיחות שבלעדיו החברה הדמוקרטית לא מתקיימת".
בעוד שהמדינות היחידות אשר חקקו איסורים על לבישת רעלה מלאה על הפנים היו צרפת ובלגיה, בית הדין מצא שנערכו מספר דיונים במדינות אירופאיות רבות בנוגע לחוקים שאוסרים על לבישת רעלה המלאה אף שלא היה קונצנזוס* אם איסורים כאלו מותרים או לאו.
בית הדין גם הכיר בכך שהאיסור לא היה מיועד אך ורק כלפי לבוש מוסלמי, אלא היה מוכוון לכל פריט לבוש אשר מכסה את הפנים. ובנוסף, בית הדין נתן משקל לכך שהעונש על העבירה הייתה קנס כספי מינימלי ולא עונש מחמיר.
לבסוף קבע בית הדין כי יש לאפשר למדינות דמוקרטיות מרחב גדול של חופש החלטה ביחס לסוגיות אשר הדעות השונות בהם יכולות להתפרש כלגיטימיות. הוא הוסיף כי הגיע למסקנה כי ניתן לראות באיסור הרעלה "כמידתי ביחס למטרה של חיים משותפים בריאים" וניתן לראותה כהגבלה הנדרשת בחברה דמוקרטית בריאה ועל כך הוא קבע כי במקרה דנן לא קיים הפרה של סעיפים 8 ו 9 לאמנה.
דעת המיעוט
דעת המיעוט חלקה עם דעת הרוב וגרסה כי ההחלטה "מקריבה זכויות אינדיבידואליות קונקרטיות המובטחות ומוגנות על ידי האמנה לטובת עקרונות מופשטים". דעת המיעוט גרסה שהמניע האמיתי לאיסור כיסוי הפנים היה מבוסס על הסמליות שמתלווה לעיתים למעטה הפנים המלא כמייצג ערכים של כפיפות נשית, כליאה עצמית או מאפיינים שליליים אחרים – סמליות שלפי דעת המיעוט, ספק אם נכונה. דעת המיעוט גרסה שגם אם לבוש זה מסמל ערכים שליליים או פוגעניים כלפי המדינה או אזרחיה, אין למדינה כל זכות לאסור לבוש סמלי כלשהו. כמו כן, דעת המיעוט הדגישה שהזכות לתקשר עם אדם אחר אין היא זכות אדם לעניין זה. זאת ועוד, דעת המיעוט הוסיפה ואמרה כי בעוד שהפנים האנושיות ממלאות חלק חשוב ברוב האינטראקציות החברתיות, אין הכרח שיהיו חשופות תמיד כדי לתקשר. כמשל, המיעוט הדגים באמצעות סיטואציות חברתיות כמו גלישת סקי או חגיגות הקרנבל וטען, שבלבוש רעלה מלאה, כמו גם בסיטואציות הנ"ל, ניתן לנהל מערכות חברתיות ולתפקד היטב מבלי לראות זה את זה.
בניגוד לעמדת רוב, המיעוט מצא כי נוצר קונצנזוס רחב במדינות אירופה השולל את האיסור על רעלות מלאות. בנוסף, עמדת המיעוט הדגישה שמוסדות וארגונים המקדמים זכויות אדם היו רבים באירופה, והם ככלל התנגדו לאיסור. המיעוט מצא כי גם אם יש לראות ב"חיים משותפים" מטרה לגיטימית כמשמעותם בפסקה 2 לסעיפים 8 ו -9, האיסור הנידון עדיין לא היה פרופורציונלי. מכיוון שמעט מאוד נשים לובשות רעלה עם מעטה עם פנים מלא, ניתן להניח שרוב האנשים לעולם לא יפגשו, או לעיתים רחוקות יפגשו אישה עם הרעלה אפילו ללא האיסור. עבור המעטות הלובשות את הרעלה המלאה, התוצאות הישירות לאיסור היו משמעותיות מכיוון שהם יצטרכו לבחור בין להיות מוגבלות לחופש תנועה בביתם בלבד, לבין הפרת אמונתן הדתית או הפרקטיקה התרבותית שלהם. המיעוט קבע כי גם אם הקנס היה קטן, נשים שהשתמשו ברעלות היו מסתכנות ולא מצייתות לחוק – דבר שהיה מביא לקנסות מרובים על נשים אלו. דעת המיעוט ציינה שהיה צריך להתייחס לאפשרות של קנסות מצטברים, והיה מקום לשקול את המהלך הזה כמשפיע על נשים אלו – דבר שלא נעשה.
בסיכום כתב המיעוט, נכתב: "אנו מוצאים כי ההפללה של חבישת רעלה מלאה היא מדיניות שאינה מידתית עת מעודדים הגנה על רעיון "החיים המשותפים". מסקנתו של כתב המיעוט היא אם כן שהאיסור הפר את סעיפים 8 ו-9 לאמנה."
דה סקור
דה סקור (באנגלית: The Score) היא להקת רוק אלטרנטיבית אמריקאית שנוסדה בעיר ניו יורק בשנת 2011 וכיום מתגוררת בלוס אנג'לס. הקבוצה מורכבת מאדי אנתוני (שירה, גיטרה) ועידן דובר (קלידים, מפיק).
הם חתמו על חוזה עם חברת ריפבליק רקורדס בשנת 2015 לאחר ששירם הושמע במהלך פרסומת של רשת סופרמרקטים אסדה ומחקו את כל השירים הישנים.
2011: הדגמות
אדי אנתוני ועידן דובר החלו לכתוב שירים ביחד והעלו הדגמות של שירים בחשבונות ה-Soundcloud.
2012: הדגמות וסינגלים
אדי אנתוני ועידן דובר המשיכו לכתוב ולהכין הדגמות של שירים ובנוסף הוציאו שני סינגלים חדשים: "Dancing Shoes", "Don't Wanna Wake Up".
דה סקור גם הודיעו שיפרסמו את אלבום ה-EP הראשון שלהם בתחילת 2013.
2013: ScoreSundays וסינגלים
הלהקה הוציאה את הסינגל המוביל של אלבום ה-EP הבכורה שלהם
The Score התחילו לשחרר מדי יום ראשון קאבר חדש להורדה בחינם תחת "ScoreSundays".
הלהקה ביטלה את אלבום ה-EP. לא ידוע מה הסיבה ואיך ה-EP היה נקרא. הדבר היחיד שידוע שהוא היה צפוי להכיל את הסינגל "Not Just Another Way" ושירים נוספים כמו "Hit List", "4AM", "Almost".
The Score EP 1 & EP 2 :2014 וScoreSundays
הלהקה שחררה את אלבום ה-EP הראשון שלה שכלל את Dancing Shoes וDon't Wanna Wake Up.
ה-EP גם כלל קאברים שביצעו לשירים "Say Something" ו"Holy Grail", "Haunted", This Beating Heart"
וגרסה אקוסטית לשיר Dancing Shoes.
The Score המשיכה לשחרר קאברים תחת ScoreSundays.
דה סקור הודיעה על אלבום ה-EP השני שלה שכלל את "Better Then One", "Lost You", "Fall For Me", "In The Dark", "Real Life" ורמיקס לשיר Lost You עם Wavve Pilot.
2015-2016: Where Do You Run EP וסינגלים
The Score זכתה להכרה רבה בתחילת 2015, אז רשת הסופרמרקט הבריטית אסדה (בבעלות וולמארט) השתמשה בשיר שלהם "Oh My Love" בקמפיין פרסום גדול שכותרתו "חסוך כסף, חיה טוב יותר". לטענת אסדה, חלק מהסיבה שבחרו את השיר היא כיוון ש"הם לא היו חתומים ולא מוכרים".
הפרסומת שבה השתתפו עזרה ל-The Score לעלות בכמות הצפיות וההשמעות הציבורית, ו-"Oh My Love" הגיע למקום ה-43 במצעד הסינגלים הבריטי ביולי 2015. באותה שנה הפך השיר לשיר שחיפשו הכי הרבה, מתוך פרסומת של שירות הזיהוי המוזיקלי שזאם. באותה שנה השיר הופיע גם בסרט "אלווין והצ'יפמאנקס 4".
בעקבות ההצלחה של "Oh My Love" חתמו להקת The Score על עסקת תקליטים עם חברת ריפבליק רקורדס מה שגרם למחיקת השירים מלפני 2014.
הלהקה הוציאו את מיני-אלבום הבכורה שלהם, האלבום "On And On Where Do You Run", בספטמבר 2015.
לאחר שהודיע במדיה החברתית כי אלבום חדש ייצא, The Score פרסמה רשמית את האלבום the Unstoppable ב-23 בספטמבר 2016. השיר הוביל הוצג בהמשך בסרט "פאוור ריינג'רס"" בשנת 2017. בשנת 2017 שימש "Unstoppable" גם כשיר הנושא לאירוע המרכזי של אליפות העולם בפוקר (WSOP), שהוזרם בשידור חי ב-ESPN2 ובפוקר סנטרל החל מיולי. בשנת 2018 שימש השיר בקמפיינים פרסומיים של ג'יפ גרנד צ'רוקי."Unstoppable" שימש גם באחד הסרטונים של דוד פרפקט שכותרתו "Edition Flip Bottle Flip | Dude Perfect" שיצא ב-18 ביולי 2016.
2017–2018: Myths & Legends, Atlas וסינגלים
The Score הוציאה ב-14 באפריל 2017 אלבום חדש שנקרא Myths & Legends, כולל שירים חדשים "Higher" ו-"Miracle". ב-8 בספטמבר הם הוציאו את "Never Going Back" כסינגל הראשי מאלבום הבכורה שלהם, Atlas, שיצא ב-13 באוקטובר. כחלק מאלבום זה, יצאו שירים כמו: Shakedown", "Who I "Am","Strange", "Only One", "Believe" ו-"Tightrope".
"Legend" הוצג בפסקול של NHL 18 שיצא ב-15 בספטמבר 2017. הוא הוצג גם בפסקול של Asphalt 9: Legends, שיצא ב-25 ביולי 2018.
בשנת 2018 ליוותה הלהקה את Echosmith בסיבוב ההופעות Inside A Dream.
ב-29 ביוני 2018 הוציאה הלהקה את הסינגל שלהם "Glory". הסינגל הוצג גם בסרטון של Dude Perfect שכותרתו "Model Rocket Battle 2 | Dude Perfect", שיצא ב-14 בינואר 2019.
The Score הוציאה את הסינגל "Stronger" ב-7 בספטמבר 2018. על פי חשבון טוויטר שלהם, השיר מסמל עידן חדש ללהקה. סרטון המוזיקה הרשמי לשיר יצא ב-YouTube ב-4 באוקטובר 2018.
ב-26 באוקטובר 2018 הוציאה הלהקה סינגל חדש נוסף, ששמו "The Fear".
"Higher" הושמע גם בסדרה "ריברדייל" בנטפליקס, בעונה 2 פרק 22.
2019: מיני אלבום "Pressure" ומיני אלבום "Stay", סינגל "Bulletproof"
ב-29 בינואר 2019 הודיעה הלהקה כי מיני-אלבום בשם Pressure ייצא ב-1 בפברואר 2019, כולל השירים: "Under The Pressure", "Born For This" ו- "Dreamin'" בהשתתפות הראפר האמריקני בלאקבר. לאחר מכן גם השירים הקודמים נוספו לאלבום זה: "The Fear", "Glory" ו-"Stronger".
ב-24 במאי 2019 הוציאה הלהקה סינגל חדש שכותרתו "Stay".
ב-1 באוגוסט 2019 הכריזה על המיני אלבום החדש שלהם, ששמו Stay, שיצא ב-9 באוגוסט. הוא כולל שישה שירים.
ב-13 בדצמבר 2019 הוציאה הלהקה את השיר "Bulletproof" בהשתתפות Xylø, שמופיע בסרט "מחתרת השישה" של נטפליקס.
2020: אלבום Carry On
מאז פתיחת עונת הכדורגל 2019–2020, נוריץ 'סיטי פ.ק. השתמשו בשיר Stronger בחבילת הווידאו שלהם לפני כל המשחקים הביתיים של הקבוצה לפני הפרמייר ליג.
ב-24 באפריל 2020 הוציאה The Score סינגל חדש שכותרתו "Best Part".
ב-19 ביוני 2020 הוציאה The Score סינגל חדש ששמו "The Champion".
ב-24 ביולי 2020 הוציאה The Score את השיר "All Of Me" בהשתתפות Travis Barker.
ב-28 באוגוסט 2020 הוציאה The Score את האלבום החדש שלהם "Carry On" שכולל את השירים: Carry On, Breakout, Human, Gallows, Running Al Night, Can You Hear Me Now, Golden, Fire, Comeback
ובניהם שירים שכבר יצאו שהוספו לאלבום כמו All Of Me, Best Part, Stronger, The Champion, Glory, Born For This
ב-28 באוגוסט 2020 השירים "Unstoppable" ו"The Champion" הושמעו במהלך משחק הסופרבול LV
2021-2022: Chrysalis EP, Speak Of The Devil, אלבום Metamorph, סינגל Bad Days
ב-27 במרץ 2021 השתתפה The Score בשיר "Speak Of The Devil" של Magic Whatever.
ב-25 ביוני 2021 הוציאה The Score סינגל חדש ששמו "Victorious".
ב-23 ביולי 2021 הוציאה The Score סינגל חדש ששמו "Head Up".
ב-20 באוגוסט 2021 הוציאה The Score סינגל חדש ששמו "Top Of The World".
ב-24 בספטמבר 2021 הוציאה The Score מיני אלבום חדש שנקרא "Chrysalis" אשר מכיל את השירים הקיימים: Victorious, Head Up, Top Of The World ביחד עם 2 שירים חדשים: Pull The Cord ו-Good To Be Alive.
ב-10 בדצמבר 2021 הוציאה The Score שיר חדש בשם "Big Dreams".
ב-18 במרץ 2022 הוציאה The Score את האלבום החדש שלהם "Metamorph" שכולל 3 שירים חדשים: In My Blood, Skeletons, Fighter
ומכיל את השירים הקיימים: Victorious, Head Up, Top Of The World, Pull The Cord, Good To Be Alive, Alarm, Big Dreams, Enemies.
ב-22 ביולי 2022 הוציאה The Score סינגל חדש בשם "Bad Days" בשיתוף פעולה עם להקת DREAMERS למען סיבוב הופעות בארצות הברית שתכננו ביחד עם להקת DREAMERS.
בסיבוב הופעות זה עידן דובר נעדר מסיבות אישיות.
סופרארוגציה
סופרארוגציה (באנגלית: Supererogation) היא מושג מתחום הפילוסופיה של המוסר, המתאר פעולות הנתפסות באופן מסורתי כפעולות טובות מבחינה מוסרית שנמצאות מעבר לחובה המוסרית. דוגמה בולטת לפעולה היא קפיצה על רימון.
מקור המושג
המושג הופיע לראשונה בספרות הקתולית, בגרסה הלטינית של משל השומרוני הטוב. תומאס אקווינס טוען בספרו מכלול התאולוגיה כי סופרארוגציה היא הדרך הבטוחה להשגת חיי נצח. הדיון סביב מושג זה התקיים היסטורית בזירה התאולוגית, והיה נתון במחלוקת עזה בין הגישה הקתולית לגישה הפרוטסטנטית. רק בשנת 1958, עם פרסום מאמרו של האתיקן ג'יי. או ארמסן 'Saints and Heroes', החלה הספרות האתית בפילוסופיה המודרנית לגלות בו עניין.
טיב המושג
העיסוק התאורטי בטיבה של הסופרארוגציה כרוך בשאלות על טיבה של החובה המוסרית וגבולותיה, על הקשר בין חובה לערך, על תפקיד האידיאל והתירוצים בשיפוט מוסרי ועל טיבה של השכילה המוסרית. עיסוק זה מצוי גם במטא אתיקה (בתחום הלוגיקה הדאונטית ) וגם באתיקה הנורמטיבית (בסוגיות העוסקות בהצדקות של חובות מוסריות).
המאפיינים של פעולה המוגדרת כסופרארוגציה נמצאים במחלוקת, ואין הגדרה רשמית וברורה המקובלת לחלוטין בספרות הפילוסופית. רוב ההגדרות קושרות מושג זה עם כוונות אלטרואיסטיות, עם הקרבה עצמית או נכונות להקרבה עצמית, עם רצון חופשי ועם אופי התנדבותי. לפי התפיסה הרווחת בספרות, קיים קשר הכרחי בין פעולות סופרארוגציה לבין פעולות הראויות לשבח. פעולות סופרארוגציה נחשבות לפעולות שהן טובות מבחינה מוסרית, אך לא לפעולות שהמוסר מחייב אותן. בניגוד לפעולה הנתפסת כחובה מוסרית (אותה טוב לעשות, ורע לא לעשות), פעולת סופרארוגציה נמצאת בקטגוריה נפרדת של פעולות שטוב לעשותן, אולם לא רע לא לעשותן. פעולה כזו ראויה לשבח מוסרי אולם אם נמנעים ממנה: אין הדבר כרוך בגינוי מוסרי. סוכן מוסרי המבצע פעולה שנתפסת כסופרארוגציה נתפס לעיתים רבות כגיבור או כקדוש, ופעולתו זוכה לשבחים. אדם שלא מבצע פעולה המוגדרת כסופרארוגציה - לא יהיה נתון לגינוי מוסרי (בניגוד לאדם שלא יבצע פעולה שנחשבת לחובה מוסרית).
ביקורת
ישנם אתיקנים (anti-supererogationists) המעלים ספק בקיומה של פעולה שיכולה להחשב לסופרארוגציה. חלקם טוענים כי כל פעולה המוגדרת כטובה מוסרית לא יכולה להיות אופציונלית אלא היא חובה, ולכן לא יכולה להיות פעולה שהיא גם טובה מוסרית וגם מעבר לחובה המוסרית. בנוסף, אף על פי שבאופן כללי אתיקנים מטילים ספק בקיומן של חובות מוסריות שיש לאדם כלפי עצמו (זאת משום שמוסר נתפס כמושג הקשור להתנהגות של סוכן מוסרי כלפי אחרים), יש הרואים בהקרבה עצמית מעשה שאינו מוסרי. הפילוסופית איין ראנד למשל טוענת בספרה 'מעלת האנוכיות' כי אדם שמנסה להציל אדם זר מטביעה תוך סיכון חייו שלו – עושה למעשה מעשה לא מוסרי, זאת משום שעל האדם להציב את טובתו האישית מעל טובת הזולת.
קוגנרציה
קוֹגֶנֶרַצְיָה, שילוב כוח וחום או ייצור משולב של חשמל וחום הוא שימוש במנוע חום או בתחנת כוח כדי לייצר חשמל וחום שימושי בו-זמנית. טְרִיגֶנֶרַצְיָה, שילוב כוח, חום וקור או ייצור משולב של חשמל, חום וקור מתייחס לייצור בו-זמני של חשמל יחד עם חום וקור שימושיים ממנוע חום או תחנת כוח.
הסבר כללי
תחנות כוח מבוססות חום (כולל אלו המשתמשות באנרגיה גרעינית, או שורפות פחם או גז טבעי), ובאופן כללי מנועי חום, לא הופכים את כל אנרגיית החום שנוצרת בהם לחשמל. בדרך כלל, למעלה ממחצית מאנרגיית החום אובדת בתהליך ולא מנוצלת. על ידי "לכידת" אותו חום עודף שנפלט בתהליך וניצולו, משיגה תחנת כוח הפועלת על קוגנרציה אנרגיה שבדרך כלל מבוזבזת על ידי תחנת כוח מסורתית, מה שמאפשר לה להגיע ליעילות גבוהה יותר, שיכולה להגיע עד ל-80% (לעומת פחות מ-50% במסורתית). פירוש הדבר הוא שנדרשת כמות קטנה יותר של דלק על מנת לייצר אותה כמות של חשמל.
תחנות הכוח מבוססות חום מסורתיות פולטות חום בתהליך ייצור החשמל, באמצעות מגדלי קירור, גזי פליטה, או אמצעים אחרים. לעומת זאת, תחנות כוח הפועלות על שילוב כוח וחום לוכדות את כל החום או חלק ממנו למטרות חימום, ומשתמשות בו בסמוך למתקן או במקומות מרוחקים יותר על ידי חימום מים והעברתם בצינורות.
אספקת החום בטמפרטורה גבוהה מפעילה בתחילה גנרטור המופעל על ידי טורבינת גז או קיטור, ובשארית החום בטמפרטורה נמוכה שנותרת נעשה שימוש לחימום מים או מרחב כפי שהוסבר לעיל. בקנה מידה קטן יותר (בדרך כלל מתחת 1 מגה ואט) ניתן להשתמש במנוע גז או מנוע דיזל.
טריגנרציה
טריגנרציה שונה מקוגנרציה בכך ששארית החום משמשת הן לחימום והן לקירור, בדרך כלל תוך שימוש בטכנולוגיית ספיגה. מערכות טריגנרציה יכולות להשיג יעילות כוללת גבוהה מזו של מערכות קוגנרציה או תחנות כוח מסורתיות. בארצות הברית, היישום של טריגנרציה בבניינים נקרא BCHP (Building Cooling, Heating and Power). החימום והקירור יכולים לפעול במקביל או לסירוגין בהתאם לצורך ולמבנה המערכת.
יעילות תרמית
היעילות התאורטית של כל מנוע חום לא יכולה לעבור את הגבול העליון של מנוע קרנו. כשהדלק בו נעשה שימוש הוא גז טבעי, בדרך כלל נעשה שימוש בטורבינת גז הפועלת על פי מעגל ברייטון. האנרגיה המכנית של הטורבינות מניעה גנרטור חשמלי, ובחום שנוצר בטורבינה נעשה שימוש לצורך חימום או קירור או לצורך תהליכי ייצור.
היעילות התרמית של מערכת הטריגנרציה מוגדרת על ידי:
כאשר:
דוגמה לחלוקת אנרגיית החום המושקעת במערכת טריגנרציה:
בדוגמה זו, היעילות התרמית תהיה:
תחנות כוח מסורתיות המבוססות על פחם או על אנרגיה גרעינית הן לרוב בעלות יעילות תרמית של 33% בקירוב, כלומר 67% מאנרגיית החום אותה הן מייצרות לא מנוצלת.
היסטוריה
קוגנרציה הייתה נפוצה בחלק מהמתקנים הראשונים של ייצור חשמל. בעידן שלפני תחנות הכוח המרכזיות, מפעלים המייצרים חשמל עבור עצמם השתמשו בשארית החום לצורך חימום הנדרש בתהליך הייצור. בנייני משרדים ודירות גדולים, וכן מלונות וחנויות שייצרו חשמל בכוחות עצמם השתמשו גם כן בשארית החום לצורכי חימום.
אזוב מצוי
אֵזוֹב מָצוּי (שם מדעי: .Origanum syriacum L) הוא בן שיח ים-תיכוני, נפוץ וארומטי מאוד בסוג אזובית ממשפחת השפתניים. הוא אחד משבעה מינים מסוג אזובית הגדלים בר בישראל וסביבותיה. הוא מונה שלושה תת-מינים, אחד מהם אנדמי לסיני. אזוב מצוי מכיל בכל חלקיו חומרי טעם וריח אופייניים ועל כן הוא משמש לחליטה, לתבלין ולהפקת שמנים אתרים לתעשיית הבשמים, ובעבר הוא שימש אף בטקסים דתיים וכחומר בעירה. הוא משמש כצמח מרפא ברפואה העממית. אחד ממרכיביו משמש ברפואה המודרנית לטיפול בפטריות עור וגירויי עור, ובתערובת עם קמפור הוא משמש לחיטוי הפה.
קוגנרציה
היסטוריה
כיום, עקב ההכרה ביעילות, בחיסכון וכן בזיהום המופחת הנובע מהשיטה, ממשלות ברחבי העולם מעודדות את השימוש בקוגנרציה גם בתחנות כוח גדולות.
אזוב מצוי
השם "זעתר" בעברית ובערבית מתייחס לעיתים קרובות לאזוב מצוי מאחר שזהו המרכיב העיקרי בתבלין הזעתר, אבל שם זה מיוחס גם לצמחים נוספים ממשפחת השפתניים כמו קורנית מקורקפת (זעתר פרסי), צתרה ורודה (זעתר רומי), צתרנית משובלת (זעתר סבלי) ועוד.
קוגנרציה
אירופה
האיחוד האירופי הוציא בשנת 2004 הנחיות (EC\8\2004) לכלל חבריו שמטרתן קידום השימוש בקוגנרציה. יישום ההנחיות היה עד שנת 2006, כשבעבור חלק מהמדינות ניתנה הארכה עד שנת 2007.
אזוב מצוי
בשנת 1977 נכנס האזוב המצוי לרשימת המינים המוגנים בישראל ונאסר על קטיפתו. בשל המגמה של עלייה בצריכתו בגלל איסור זה, החל מתקיים גידול מסחרי של האזוב לצרכים מסחריים. בשנת 2019 תוקנה תקנה חדשה המאפשרת קטיף זעתר בכמויות קטנות לצריכה ביתית.
קוגנרציה
אירופה
נכון לשנת 2011, 11% מהחשמל באיחוד האירופי מיוצר על ידי קוגנרציה. דנמרק, הולנד ופינלנד הן בין הכלכלות העושות את השימוש הנרחב ביותר בקוגנרציה. בשנת 2012 81.8% מהחשמל בפינלנד יוצר בתחנות כוח המשתמשות בקוגנרציה.